CELEX: 31981R1002
Language: el
Date: 1981-04-10 00:00:00
Title: Κανονισμός (ΕΟΚ) αριθ. 1002/81 τής Επιτροπής τής 10ης Απριλίου 1981 περί τού καθεστώτος εισαγωγής ορισμένων κλωστοϋφαντουργικών προϊόντων καταγωγής Ουγγαρίας

Avis juridique important

|

31981R1002

Κανονισμός (ΕΟΚ) αριθ. 1002/81 τής Επιτροπής τής 10ης Απριλίου 1981 περί τού καθεστώτος εισαγωγής ορισμένων κλωστοϋφαντουργικών προϊόντων καταγωγής Ουγγαρίας  

Επίσημη Εφημερίδα αριθ. L 100 της 11/04/1981 σ. 0009 - 0010

***** ΚΑΝΟΝΙΣΜΟΣ (ΕΟΚ) αριθ. 1002/81 ΤΗΣ ΕΠΙΤΡΟΠΗΣ  της 10ης Απριλίου 1981  περί του καθεστώτος εισαγωγής ορισμένων κλωστοϋφαντουργικών προϊόντων καταγωγής Ουγγαρίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3553/80 (2), και ιδίως το άρθρο 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στο Μπενελούξ και στην Ιταλία νημάτων εκ βάμβακος (κατηγορία 1) και στη Γαλλία χειροκτίων (κατηγορία 11), καταγωγής Ουγγαρίας, έχουν υπερβεί τα όρια που καθορίζονται στην παράγραφο 3 του εν λόγω άρθρου·  ότι, σύμφωνα με τις διατάξεις της παραγράφου 5 του εν λόγω άρθρου, στις 20 Σεπτεμβρίου και στις 30 Δεκεμβρίου 1980 κοινοποιήθηκε στην Ουγγαρία αίτηση για διεξαγωγή διαβουλεύσεων· ότι, κατόπιν των διαβουλεύσεων οι οποίες διεξήχθησαν, τα εν λόγω προϊόντα πρέπει να υπαχθούν σε ποσοτικά όρια για τα έτη 1981 και 1982·  ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών περιορισμών εξασφαλίζεται από σύστημα διπλού ελέγχου, σύμφωνα με τη διαδικασία που καθορίζεται στο παράρτημα V του εν λόγω κανονισμού·  ότι τα εν λόγω προϊόντα που εξήχθησαν από την Ουγγαρία μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από το ποσοστωτικό όριο του έτους 1981·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στο Μπενελούξ, στην Ιταλία και στη Γαλλία των προϊόντων καταγωγής Ουγγαρίας, που περιλαμβάνονται στο παράρτημα, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2 παράγραφος 1.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ουγγαρία στο Μπενελούξ, την Ιταλία και τη Γαλλία πριν από την έναρξη ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη της προσκομίσεως φορτωτικής ή άλλου εγγράφου, που αποδεικνύει ότι η αποστολή πραγματοποιήθηκε πριν από την ημερομηνία αυτή·  2. Οι εισαγωγές των προϊόντων που αποστέλλονται από την Ουγγαρία στο Μπενελούξ, την Ιταλία και τη Γαλλία μετά την έναρξη ισχύος του παρόντος κανονισμού υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων που αποστέλλονται από την Ουγγαρία από την 1η Ιανουαρίου 1981 και τίθενται σε ελεύθερη κυκλοφορία αφαιρούνται από το ποσοτικό όριο που θεσπίστηκε για το έτος 1981.  Άρθρο 3  Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων  Εφαρμόζεται μέχρι τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Απριλίου 1981.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 381 της 31. 12. 1980, σ. 1.  ΠΑΡΑΡΤΗΜΑ  1.2.3.4.5.6.7,8 //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1981)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου  έως 31ης Δεκεμβρίου  1.2.3.4.5.6.7.8 //   //   //   //   //   //   // 1981  // 1982  //   //   //   //   //   //   //   //   // 1   // 55.05  // 55.05-13, 19, 21, 25, 27, 29, 33, 35, 37, 41, 45, 46, 48, 52, 58, 61, 65, 67, 69, 72, 78, 92, 98  // Νήματα εκ βάμβακος μη συνεσκευασμένα δια την λιανικήν πώλησιν  // I BNL  // Τόνοι  // 250 (1)  235  // 251  236  //   //   //   //   //   //   //   //   // 11   // 60.02  Β  //   // Χειρόκτια πλεκτά, μη ελαστικά ουδέ συνδεδυασμένα μετά καουτσούκ:  // F  // 1 000  ζεύγη  // 462  // 490  //   //   // 60.02-50, 60, 70, 80  // Χειρόκτια πλεκτά μη ελαστικά, ουδέ συνδεδυασμένα μετά καουτσούκ, έτερα των της κατηγορίας 10, εξ ερίου, βάμβακος ή εκ συνθετικών ή τεχνητών υφαντικών ινών  //   //   //   //   //  //   //   //   //   //   //   //  (1) Για το έτος 1981 συμφωνήθηκε κατ' εξαίρεση η εισαγωγή συμπληρωματικής ποσότητας 30 τόνων.